ལན།བོད་པ་རྣམས་ནུབ་ཕྱོགས་ལ་ཁ་ཕྱོགས་པ་དེ་སྐྱོན་ཞིག་མཐོང་མ་སོང་ལ།ང་ཚོ་བོད་པ་ཚང་མར་ཡོད་པའི་སྐྱོན་ཆ་ཞིག་ཡོད་པ་ནི་ཐོབ་ཐང་རྩོད་ལེན་བྱེད་པ་དང་འོས་འགན་མི་བསྒྲུབ་པ་དེ་རེད།མང་གཙོའི་རྒྱལ་ཁབ་ཀྱི་ཁྱད་ཆོས་གཙོ་བོ་ཐོབ་ཐང་དང་འོས་འགན་ཟུང་འབྲེལ་བྱེད་པ་དེ་རེད།ཨོ་སི་ཀྲི་ལི་ཡའི་མི་སེར་ཆགས་དུས་ཀྱང་མི་སེར་ལ་ཐོབ་ཐང་གང་ཡོད་མེད་དང་འོས་འགན་གང་ཡོད་མེད་འགྲེལ་བཤད་གསལ་པོར་རྒྱག་གི་ཡོད་པ་རེད།གང་ལྟར།བོད་མི་ཚོས་ཐོབ་ཐང་གཅིག་པོ་རྩོད་ལེན་གྱིས་འོས་འགན་མ་བསྒྲུབ་པ་ཡིན་ནྋགོང་ས་མཆོག་གིས་ཡོངས་ཁྱབ་ཏུ་བསྒྲགས་བཞིན་པའི་ཡ་རབས་ཀྱི་མི་རིགས་འདི་མ་རབས་ཀྱི་མི་རིགས་ཤིག་ཏུ་ཆགས་རྒྱུའི་ཉེན་ཁ་མཐོང་གི་འདུག་གསུངས་ཡོད་པ་རེད།མཐར་ནུབ་གླིང་གི་བོད་ཀྱི་ཚགས་པར་རྩོམ་སྒྲིག་པ་རྣམས་དང་མཐུན་འགྱུར་གནང་མཁན་ཚང་མའི་ལྷག་བསམ་དང་གཏོང་ཕོད།མཁྱེན་རྒྱ་བཅས་ལ་རྗེས་སུ་ཡི་རངས་ཀྱི་བསྟོད་བསྔགས་ཞུ་འདོད་བྱུང༌།